## Odluka o stalnoj svoti doprinosa osoba osiguranih u određenim okolnostima za slučaj invalidnosti i tjelesnog oštećenja zbog ozljede na radu ili profesionalne bolesti

### NN 25/2002 (15.3.2002.), Odluka o stalnoj svoti doprinosa osoba osiguranih u određenim okolnostima za slučaj invalidnosti i tjelesnog oštećenja zbog ozljede na radu ili profesionalne bolesti

# HRVATSKI ZAVOD ZA MIROVINSKO OSIGURANJE

if !supportEmptyParas endif

585

Na teme­­lju članka 142. Zakona o mirovinskom osigura­­nju (»Narodne
novine«, broj 102/98, 127/00 i 59/01), članka 19. točke 1. i članka 20. točke
12. Statuta Hrvatskog zavoda za mirovinsko osigura­­nje (»Narodne novine«, broj
163/98), Upravno vijeće Hrvatskog zavoda za mirovinsko osigura­­nje, na
sjednici održanoj 20. ve­­ljače 2002. donosi

## ODLUKU

### O STALNOJ SVOTI DOPRINOSA OSOBA OSIGURANIH U ODREĐENIM OKOLNOSTIMA ZA SLUČAJ INVALIDNOSTI I TJELESNOG OŠTEĆENJA ZBOG OZLJEDE NA RADU ILI PROFESIONALNE BOLESTI

Članak 1.

Ovom se odlukom utvrđuje stalna svota doprinosa za slučaj invalidnosti i
tjelesnog ošteće­nja zbog oz­ljede na radu ili profesionalne bolesti za
osiguranike iz članka 18. stavka 1. i članka 19. i 20. Zakona o mirovinskom
osigura­nju (u da­lj­njem tekstu: ZOMO), i to za:

1. učenike i studente na dodiplomskom studiju za vrijeme praktične
nastave, odnosno za vrijeme stručne prakse kod poslodavaca (članak 18. stavak
1. točka 1. ZOMO),

2. nezaposlene za vrijeme stručnog osposob­ljava­nja ili profesionalne
rehabilitacije na koju ih je uputila nadležna služba za zapoš­ljava­nje (članak
18. stavak 1. točka 2. ZOMO),

3. osobe koje obav­ljaju određene poslove za vrijeme izdržava­nja kazne
zatvora, primjene sigurnosnih mjera obveznoga psihijatrijskog liječe­nja i
obveznog liječe­nja od ovisnosti kao i odgojnih mjera (članak 18. stavak 1. točka
3. ZOMO),

4. osobe koje na teritoriju Republike Hrvatske sudjeluju u spašava­nju
ili obrani od elementarnih nepogoda kao što su požar, poplava, potres i ostale
nepogode uzrokovane višom silom, ili u spašava­nju života građana, ili radi
otkla­nja­nja materijalne štete koja prijeti imovini (članak 19. stavak 1. točka
1. ZOMO),

5. članove dobrovo­ljnih vatrogasnih društava koji sudjeluju u gaše­nju
požara, spašava­nju ­ljudi i imovine, ugrožene požarom i drugim elementarnim
nepogodama, pri odlasku i na povratku s vježbe kao i za vrijeme osposob­ljava­nja
koje organizira vatrogasno društvo (članak 19. stavak 1. točka 2. ZOMO),

6. pri obav­lja­nju dužnosti građana u obrani prema propisima o obrani (članak
19. stavak 1. točka 3. ZOMO),

7. osobe koje na zahtjev državnih tijela pruže pomoć tim tijelima i tom
se prigodom ozlijede ili razbole (članak 20. ZOMO).

Članak 2.

Stalna svota doprinosa utvrđena
ovom odlukom primje­njuje se i na strane držav­ljane koji se nalaze na školova­nju
u Republici Hrvatskoj, pod uvjetom uzajamnosti, u skladu s člankom 18. stavkom
2. ZOMO.

Članak 3.

Doprinosi za  mirovinsko osigura­nje za osobe iz članka 1.
ove odluke plaćaju se u stalnoj svoti od 480,00 kn mjesečno.

Članak 4.

Na dan početka primjene ove
odluke prestaje vrijediti Odlu­ka o stalnim svotama za obračunava­nje i plaća­nje
doprinosa osoba osiguranih u određenim okolnostima za slučaj invalidnosti i
tjelesnog ošteće­nja zbog oz­ljede na radu ili profesionalne bolesti (»Narodne
novine«, broj 35/2000).

Članak 5.

Ova odluka stupa na snagu osmog dana od dana objave u »Narodnim
novinama«, a primje­­njivat će se od 1. trav­­nja 2002.

Klasa: 140-13/02-01/1543
Urbroj: 341-99-01-01/18
Zagreb, 20. ve­­ljače 2002.

Predsjednik
Upravnog vijeća Hrvatskog zavoda
za mirovinsko osigura­­nje
**dr. sc. Bože Borko Žaja,** v. r.

Odluka, NN 25/2002-585